**Amussu amaziɣ gar 1945 d 1962**

**Tazwart**

Ma yella deg yiseseggasen 30 asmi d-ilul ukabar n yitri n tferka ugafa, yella-d leqdic asertan ama di fransa neɣ di lezzayer, maca yella-d umgired gar messali d yimeɣnasen n tumast tamaziɣt seg-sen imache amar, tella-d daɣen tukksa n ukabar n yitri n tferka ugafa, syin ɣer-s akabar n uɣref azzayri. Asmi ifuk ṭṭraḍ agarɣlan wis 2, yuɣal-d leqdic n umussu aɣelnaw akked umussu amaziɣ sdaxel-is s lǧehd.

**1.imaziɣen-iɣelnaẓriyen gar 1945 d 1962**

Gar iseggasen 1945 d 1962, flalin-d kra n yilmeẓyen imeɣnasen, yekkaten ɣef tmaziɣt, llan ttekkin yakan deg umussu aɣelnaw d iɛeggalen n ukabar azzayri ppa, xedmen imseɣret (hymne) s teqbaylit. Deg 23 yennayer 1945, mohand ou yidir ait amran, i yellan d anelmad di tesnawit n ben ɛeknun, yexdem yiwen n yimseɣret s teqbaylit ɣef tmurt, s uzwel « kker a mmi-s umaziɣ », ibder-d deg-s masinisa, yugurten, kahina d messali, yessgra-t-i d s tiɣri ɣer umennuɣ i uslelli n lezzayer. asmi d-tban tezɣent n tmaziɣt 1949, ait amran yekkes isem n messali seg yimseɣret-a.

Imseɣret-a yuɣ akk timnaḍin n lezzayer ladɣa tamurt n leqbayel, lemden-t yiskutiyen, izzayriyen ufan deg-s tumast-nsen i yeqqlen di ṭṭerf aṭas n leqrun.

 Aṭas n yiḍrisen i yettwaru sɣur kra n yimeskaren :

-laimeche ali, ait amran, hocine ait ahmed, mohand said aiche d tahar ouseddik. Tasleḍt-nsen llan deg-s sin n yisental :

1.taɣelnaẓrit d timmunent, llan ttuɣalen ɣer wansay n uzbu (résistance) mgal aberrani, ssawalen ɣer yimenɣi s yiɣil, seg yiḍrisen-a ad d-nebder :

‘’tura qrib ad nennaɣ (hocine ait ahmed).

‘’a yilmeẓyen begset (said aiche)

‘’ a yilmeẓyen kkert fell-awen (laimeche ali).

2. asentel wis sin d tumast tamazrayt tamaziɣt n lmeɣreb (tamazɣa), deg yeḍrisen ad naf asekfel n yakk yesɛan assaɣ d tgemmi (patimoine) n tmazîɣt ladɣa taqbaylit : masinisa, yugurten, kahina, inazbayen iqbayliyen n 1857 d 1871, tamurt n leqbayel, ǧerǧer (mont ferratus) adrar nwuzzal (yeqqel udrar d azamul n uzbu, icerriḍen, nnif n leqbayel, tajaddit, imaziɣen, taferka, tamaziɣt, ma d awal n taɛrabt ulac akk lǧerraṣ.

 Deg tazwara n useggas 1945, Ouali Bennai, yellan d aɛeggal n tenmehla n Ukabar n Uɣref n Lezzayer n Leqbayel Umalu, yettwaɛeyyen ad yezdi d yinelmaden n tesnawit n Ben Σeknun (tuget deg-sen n Tmurt n Leqbayel ), dɣa yurar tamlilt (rôle) deg usaki n Yimaziɣen d tuɣalin ɣer tgemmi (patrimoine) meqqren d tumast tamaziɣt.

 Di teseqqamut (comité) n tuddsa n ukabar n uɣref azzayri (PPA), Ouali Bennai, yellan d amasay (responsable) n (PPA) di Tmurt n Leqbayel, yessuter asdukel n snat n temnaḍin n Tmurt n Leqbayel (summam d ǧerǧer) deg yiwet, maca tanmehla n ukabar tegguma aɣbel-a yuɣal-d acḥal n tikkal almi tekker tegrawla n lezzayer.

 Deg wass n 16 Magu 1945, seld ulɣu i d-yessuffeɣ Ukabar n Uɣref Azzayri « PPA », i issutren asewǧed n yiwaziwen i wakken ad xedmen tanekra di Tmurt n Leqbayel Umalu, i wakken ad tifsust tɛekkumt ɣef usammer n Tmurt n Leqbayel seld asateɣ (répression) i texdem temhersa ɣef usammer Azzayri seg mi bdant tedyanin n 08 Magyu 1945 di Sṭif, Galma d Xerraṭa. rray-a yeffeɣ-d send agur ɣef ukayad n (BAK), llan semmus n yinelmaden i iqeblen :

 Amar Ould Hamouda, Ali laimeche, Omar Oussedik, Said Chibane, semḥen di leqraya-nsen d yimmal-nsen, ṭṭaxren seg tesnawit n ben Σeknun i wakken ad kecmen s imenɣi di Tmurt n Leqbayel s lmendad n Ouali Bennai, taceɣlit-nsen (mission) d aheggi n yilmeẓyen d wid i izemren i tnekkra ara yilin ass n 22 magu 45.

 S wakka laimeche ceyyɛent ɣer larebɛa n at yiraten, bennai ɣer iɛeẓẓugen, tahar oussedik ɣer tigzirt-delles, ould hamouda ɣer ɛin lhemmam ma d chiban ceyyɛent ɣer mecdallah. S wakka d nutni i d imezwura deg usewǧed i yimenɣi deg ukabar n ppa.

 Ass n 22 magu, tanmehla n ppa tekkes taɣtest (décision) n tnekkra, d aya i d-yessggran zɛaf n yilmeẓyen-a akked wid yeẓran, ladɣa tamnaḍt n makuda, ma yella d tadbelt tafransist s lmendad n lqayed ait ali, tebda asateɣ d lḥers, war ma nettu ayen i xedmen iserdasen irumyen, imerrukiyen d yisinigaliyen.

 Seld asateɣ n tedbelt tafransist, kra n yimasayen (responsables) n temnaḍt n leqbayen n wadda, seg-sen mohamed zerouali d mohamed bellounis, mlalen nutni d tedbelt n ukabar n uɣref azzayri, i wakken ad sudd (organiser) tidyanin n rrebrab, wwin-d ttriḥ (urag) war ma ẓran wid n tizi wezzu, d aya i yeǧǧan ineggura-ya ad agin talɣa-ya n yimenɣi, nnan-asen i yimasayen n ukabar, belli kksen tamasit ɣef yinalkamen (resultats) ara d-yeḍrun, s wakka yebda umgired gar tenmehla n ukabar n ppa di temnaḍt n leqbayel.

 **Asuter n yimenɣi s yiɣil sɣur imeɣnasen n leqbayel**

Meɣes46, amar khellil, i yellan d ameɣnas n ppa d aɛeggal n tenmehla n ukabar gar iseggasen 1939 d 1943, yettwakellef ad yessemlil gar tenmehla d tmurt n leqbayel, iga yiwet n tirza ɣer tizi wezzu, anda i d-yella unejmaɛ ideg ttekkin :

Amar ould hamouda, mohand amokran khlifati, ali laimeche d hocine ait ahmed, mmeslayen ɣef ugnu (aɣbel) n tumast tamaziɣt, ɣef wakken i d-yenna ait ahmed, ssutren ad yili yili uskasi (débat) ɣeef taluft-a, ssutren ad ttekkin di teɣtasin (décisions) n ukabar.

06 Γuct 46, tella-d tmettant n umeɣnas laimeche ali, s waṭṭan n tifuyid, yella d aɛeggal n ugraw imaziɣen iɣelnaẓriyen,yella d amasay n yiskutiyen inselmen izzayriyen (sma di temnaḍt n leqbayel) d igiman (luluf) i d-yusan ad ḥeḍren tanḍelt-is di taddart-is icerɛiwen ɣer tama n tizi rached.

 13 tuber,mi d-yuɣal messali seg tmurt n congo, igzem-itt di rray, ad yekcem abrid n tefranin n temaɛt taɣelnawt tafransist (amni) (parlement), abeddel-a di tarrayt n umennuɣ yekka-d seg tezrirt i yexdem umaray amatu n yijerrid aɛrab (ligue arabe) azzam pacha.

Ayagi yegla-d s zɛaf n yiɛeggalen iqbayliyen n ukabar azzayri , acku imeɣnasen-a bɣan ṭṭraḍ, deg yimaɣlayen-a (tignatin) i bdan imeɣnasen n tmurt n leqbayel umalu amahil i wakken ad d-jebden timnaḍin-nniḍen ɣur-sen, ssutren i messali ad d-iheggi agraw, ad naf ait ahmed iruḥ ɣer messali a yessuter aheggi n ugraw amagday s lemɣawla.

 10 unbir, i tikelt tamezwarut akabar n mtld amussu n talekt n tlelliyin timagdayin, i yellan d akemmel s yisem-nniḍen i ukabar n uref azzayri ppa,yettekki di tefranin n umni (parlement). Tasertit-a ntefranin qeblen-tt nnig wulawen-nsen, imeɣnasen n ukabar. Ttwalin-tt akk imeɣnasen d abeddel agejdan, i d-yusan s lemɣawla, d awexxer ɣef yiswi n ukabar, i yellan d asiɣi d uceɛɛel n tegrawla.

 Duǧenber, akabar n mtld igezm-itt di rray ad yexdem asarag (conférence) i yikataren (cadres) n ukabar, i wakken ur d-ttheyyin ara agraw, asarag-a yeḍra-d di buzerriɛa, igensasen n tmurt n leqbayel i yettekkin ad naf :

Belaid ait medri, omar oussedik, ouali bennai, hocine ait ahmed d sid ahmed, wigi nnan-d belli tamnaḍt-nsen ur tqebbel ara ad tettekki deg usirra (bureau) aɣelnaw ntuddsa, ur ttarun ara ineqqisen, ur xeddmen ara addaden inaẓrafen (Etat financier), alamma tbeyyen-d tenmehla n ukabar, azemz n ugraw. Wid yellan akk di tzeqqa wwten afus.

05 furar 1947, amar imache yeqqel-d ɣer tmurt, yeɛreḍ ad yerr deg ccek amelway (leader) messali lhadj, yura tabrat i yizzayriyen yettudiren di fransa, yewwet-d di messali d tikli-s, maca aṭas n yimeɣnasen n ukabar ur ten-ḍfir ara, d anemgal’contraire) i yeḍran, ḥurbentula di temnaḍt n leqbayel.

15 furar, seg wakken akk timnaḍin n tmurt bɣant aheggi n ugraw n ukabar, messali yuɣal-d ɣer swab, yeɣtes (décider) ad d-iheggi agraw di belcourt.

 Deg taggara n yimuhal (leccɣal) iɣtes ugraw ad yeǧǧ akabar n uɣref azzayri (ppa) ayagi :

- ad yeqdec s tuffra

-ad yesbedd tuddsa tusligt (organisation spéciale)

-ad ikemmel ukabar n mtld (amussu i talekt n tlelliyin timagdayin) leqdic-is ɛinani.